Ole Thestrup har været i stand til at overgå sig selv i sin lange skuespilkarriere, lyder det fra priskomitéen.

Han er kendt for sin rolle som den skydegale Alfred i filmen 'Blinkende Lygter', som den ondskabsfulde Holger i 'De Grønne Slagtere' og senest som advokaten fra 'Dræberne fra Nibe'.

Skuespilleren bag bedrifterne er Ole Thestrup, og nu står han over for en fornem hæder.

Den 69-årige skuespiller har netop modtaget Danmarks ældste skuespilpris, også kaldt Lauritzen-prisen. Den gives "på baggrund af store, kunstneriske præstationer på de danske scener, på TV eller film".

- Hvad havde 'Blinkende Lygter' været uden Ole Thestrups grotesk skydegale Alfred Jæger (...) Satiren lå lige for, men han styrede udenom, siger teateranmelder Me Lund, der er en del af Lauritzen Fondens priskomité, i takketalen til Ole Thestrup.

I alt har den 69-årige skuespiller indtil videre medvirket i 33 film, 23 tv-serier, heriblandt 'Taxa', 'Busters Verden' og 'Landsbyen', fire revyer, to julekalendere, og han har lagt stemme til fire tegnefilm.

Erfaringen er ikke til at tage fejl af

Hans første spillefilm var i 1978. Her spillede han buschauffør i filmen 'Firmaskovturen'. Dengang var han 30 år.

Ole Thestrup er meget mere end kværulanternes ukronede konge Me Lund, teateranmelder

Selv beskriver han 'Valgaften' fra 1998, som vandt en Oscar for bedste kortfilm året efter, som filmen, der for alvor markerede ham som skuespiller.

- Det var store tider. Det var min første rigtige gennembrud, efter jeg var blev ædru i 1998, siger han til TV 2.

Vejen til de skrå brædder var dog ikke helt traditionel for den garvede skuespiller.

Først tog han sin studentereksamen, og så blev han en del af det aarhusianske musikliv. Senere havde han en kort karriere som journalistelev i Hobro, inden han læste dramaturgi på Aarhus Universitet i tre år og blev uddannet på skuespillerskolen ved Århus Teater.

Erfaringen er ikke til at tage fejl af

Hans 40 års erfaringer er ikke til at tage fejl af, lyder det fra Lauritzen Fondens priskomité.

Lauritzen Fondens priser 2017 Lauritzen-Prisen 2017 på 2 x 250.000 kr. går til Danica Curcic og Ole Thestrup .

og . Lauritzen Fondens Visionspris på 100.000 kr. går til Bodil Alling

Lauritzen Fondens Børne & Unge-pris på 50.000 kr. går til Teatret Hils Din Mor

Lauritzen Fondens Backstage-Pris på 50.000 kr. går til Olivia Neergaard-Holm

Lauritzen Fondens Wauw-Pris på 30.000 kr. går til Joen Bille

Lauritzen Fondens Believe in you-Pris på 2 x 20.000 kr. går til Fanny Bernth og Patrick Baurichter Kilde: Lauritzen Fonden

- Ole Thestrup er meget mere end kværulanternes ukronede konge. Eller de skinhelliges ypperstepræst. Det viser noget helt særligt om Ole Thestrups skuespillertalent, at han netop i sin fyrre års-jubilæumsforestilling sidste år var i stand til at overgå sig selv, siger Me Lund.

Udover landets ældste skuespilpris modtager Ole Thestrup traditionen tro også 250.000 kroner og 50.000 kroner "til støtte til en selvvalgt social mærkesag med personlig betydning for dem". Ole Thestrup har valgt at støtte Behandlingscenter Stien, der behandler alle former for misbrug.

Lauritzen Fonden har også uddelt fire andre priser Visions-prisen. Backstage-prisen, Wauw-prisen og Believe in You-prisen.

Se listen over alle de tidligere vinder af Lauritzen-prisen her.